As jy voel jy moet hier wees, dan voel jy reg! Jy is welkom! Maar, laat weet asseblief die kerkkantoor voor Dinsdag 23 Oktober 12:00 dat jy gaan kom sodat ons vir jou ook ‘n stoeltjie kan nader trek!
Dan is dit ook weer die geleentheid om saam met die gemeente te kuier. Vir die wat wil, daar is ‘n lekker vuur vir braai, elkeen bring sy mandjie eet- en drinkgoed en ons kuier van 12:00 af saam in die lushof.
Die lekkerste kuier van die hele jaar! So reken baie van ons oor die jaarlikse spitbraai vir senior lidmate. En ons gaan ons beste doen om te sorg dat dit vanjaar weer so sal wees!
En vanjaar kry die kuier ‘n Franse geur en kleur! Maricus en Natasha C gaan ons harte sag maak met Franse musiek uit die hart (Musique du Coeur!). ‘n Week hart het nie baie weerstand nie. Die finale oorrompeling gaan kom deur sagte skaapvleis en die doodskoot deur middel van pampoenkoekies en romerige roomys. Vir die wat die ondraagliklikheid nie meer kan hanteer nie, sal daar koue witwyn wees. Jy sê jy wil nie daar wees nie? Jy maak seker ‘n grap.
Dit is die eerste keer dat die epiese gedig in digvorm in Afrikaans beskikbaar is. Die reis na die paradys open verrykende perspektiewe vir hierdie lewe en die na-lewe.